./data/phi1351/phi005/phi1351.phi005.perseus-lat1.xml
Cornelius Tacitus
quae quidem, ut omnia mortalia, infra tuam magnitudinem iacet, sed mihi incumbit, mihi subveniendum est  quo modo in militia aut via fessus adminiculum orarem, ita in hoc itinere vitae senex et levissimis quoque curis impar, cum opes meas ultra sustinere non possim, praesidium peto  iube rem per procuratores tuos administrari, in tuam fortunam recipi  nec me in paupertatem ipse detrudam, sed traditis quorum fulgore praestringor, quod temporis hortorum aut villarum curae seponitur in animum revocabo  superest tibi robur et tot per annos visum summi fastigii regimen: possumus seniores amici quietem reposcere  hoc quoque in tuam gloriam cedet, eos ad summa vexisse qui et modica tolerarent '